आजको दुनियाँ फर्मुलाको दुनियाँ भएको छ। यसो गर्यो फर्मुला बन्यो, उसो गर्यो फर्मुला नै बनायो। त्यसपछी बनाउने भन्दा प्रयोगकर्ताहरुलाई फर्मुलाको चिन्ता। एकताका तालिमको दौरनमा चाइनिज विस्पर (Chinese Wisper) भन्ने खेल खेल्ने क्रममा "रामको गाउ साह्रै सुन्दर छ, रामले १० वटा गाई पालेको छ, राम खुशी छ।" भन्ने वाक्य कानेखुसी गर्न लगाउदा अन्तमा "राम चोर हो" भन्ने वाक्य निस्केको थियो। जुन प्रायजसो फर्मुलाहरुको प्रयोगकर्ताहरुमाझ निस्कने परिणाम हो। यस्तै फर्मुलाहरुको शिकार हात धुने बानी (स्वच्छता)को अभ्यास पनि अछुतो रहन सकेको छैन।
